 WANANCHI wenye tabia ya kutupa takataka katika mitaro iliyopo pembezoni mwa barabara na kusababisha kuziba na kujaa taka imeonekana kumkera Waziri wa Nchi,Ofi si ya Rais Tawala za Mikoa (Tamisemi), Selemani Jafo nakutoa onyo kali.Ametoa onyo hilo leo wakati wa ziara ya kukagua utekelezaji wa miradi ya maendeleo katika Mkoa wa Dar es Salaam inayotekelezwa chini ya mpango wa DMDP kwa ufadhili wa Benki ya Dunia.Wakai akiwa katika barabara ya Kijichi Toangoma ameshuhudia baadhi mitaro ya barabara hiyo ikiwa imeanza kujaa taka hali iliyosababishwa na wakazi hao kutupa taka hovyo.“Serikali inatumia fedha nyingi kutengeneza miundombinu ya barabara, hivyo lazima wananchi nao waitunze ili iwe salama hatutosita kuwachukulia hatua za kisheria watu wote tabia ya kutupa taka hovyo ikizingatiwa kuwa ujenzi wa barabara hizi pamoja na mitaro yake ni wa ghali” amesema Jafo.